Okresná prokuratúra Senica 
Janka Kráľa 735, 905 45 Senica 	

Sp. zn. : Pv 110/15/2205	Senica, 4.6.2015
EEČ : 2-19-39-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Senica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: mäsiar
v období od 01.06.2014 do 31.05.2015 s výnimkou augusta 2014 a septembra 2014v Senici riadne neprispieval na výživu svojich detí XXXXX, nar. 15.10.2001, a XXXXX, nar. 22.08.2006, hoci mu táto povinnosť vyplývala zo Zákona o rodine a bola deklarovaná rozsudkom Okresného súdu XXXXX č. k. 4P/3/2014 zo dňa 20.02.2014, ktorým bol zaviazaný prispievať na výživu dcéry XXXXX sumou 55 € mesačne a na syna XXXXX sumou 50 € mesačne vopred k rukám matky XXXXX, nar. XXXXX, bytom XXXXX, XXXXX. XXXXX výživné neplatil, hoci bol do 31.10.2014 zamestnaný v spoločnosti XXXXX a mal príjem, z ktorého výživné platiť mohol, následne bol nezamestnaný avšak účinným spôsobom cestou úradu práce si nehľadal zamestnanie, čím XXXXX dlhuje na výživnom sumu 997,5 €, 

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX uznesením ČVS: ORP-28/SE-SE-2015 zo dňa 04.02.2015 vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia.

Z vykonaného dokazovania vyplýva, že obvinený XXXXX bol v inkriminovanom období zamestnaný v spoločnosti XXXXX (do 31.10.2014) a mal príjem, z ktorého výživné platiť mohol, následne bol nezamestnaný, nebol evidovaný na úrade práce ako uchádzač o zamestnanie, teda cestou úradu práce si účinným spôsobom nehľadal zamestnanie, preto jeho konanie naplňuje všetky znaky skutkovej podstaty prečinu zanedbania povinnej výživy podľa § 207 odsek 1 Trestného zákona, spáchaného vo forme nepriameho úmyslu podľa § 15 písmeno b) Trestného zákona.

Po skončení skráteného vyšetrovania bol obvinený XXXXX predvolaný na konanie o dohode o vine a treste, pričom dňa 04.06.2015 sa na Okresnú prokuratúru Senica dostavila poškodená XXXXX, ktorá oznámila, že včera, teda dňa 03.06.2015 jej na účet nabehla suma 1 000 €, ktorú jej priamym vkladom vložil na účet obvinený XXXXX, čím v celom rozsahu doplatil dlžné výživné do konca mája 2015. Poškodená pri výsluchu uviedla, že obvinený sa o deti zaujíma zriedkavo, z času na čas ich zoberie k sebe, na sviatky im vždy niečo kúpi, deti núdzou netrpia.  

Podľa § 86 odsek 1 písmeno a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že obvinený XXXXX dodatočne v celom rozsahu doplatil dlžné výživné, neplatenie výživného nemalo na jeho maloleté deti trvalo nepriaznivé následky, došlo v zmysle citovaného ustanovenia k zániku trestnosti zanedbania povinnej výživy, preto som podľa § 215 odsek 1 písmeno h) Trestného poriadku trestné proti XXXXX pre prečin zanedbania povinnej výživy podľa § 207 odsek 1 Trestného zákona stíhanie zastavila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Anna Funková
prokurátorka